Here is a page extracted from Wikipedia that may contain CSS, HTML, and a lot of unformatted text.

Title: Eduardo Bandrés Moliné
Content: Eduardo Martín Bandrés Moliné (Erla, Zaragoza, 11 de noviembre de 1957) ye un politico aragonés, catedratico d'Economía Aplicada d'a Universidat de Zaragoza dende 1996. Ye director d'Economía Publica y Bienestar de Funcas y editor d'a revista "Cuadernos de Información Económica". Amás, ye tresorero d'a Federación Espanyola de Fútbol.

Biografía 
Doctor en Ciencias Economicas y Empresarials. Academico correspondient d'a Reyal Academia de Ciencias Morals y Politicas.

En as I (1983-1987) y VI (2003-2006) lechislaturas estió deputau por o PSOE en as Corz d'Aragón, estando tamién Consellero d'Economía, Hicienda y Emplego d'o Gubierno d'Aragón entre 1999 y 2003.

Dende o 20 de chunio de 2006 dica o 30 d'aviento de 2009 estió president executivo y profesional d'o Real Zaragoza, prenendo o releu d'Alfonso Soláns Soláns, dimpués de que o empresario soriano Agapito Iglesias crompara a mayoría d'as accions d'o club. A dimisión se produció mientres o tercer anyo de mandato y o suyo succesor estió o propio Agapito Iglesias. 

A suya actividat academica y investigadora s'ha orientau más que más a l'ambito d'a Economía Publica, fendo especial atención en as custions relacionadas con o gasto publico, a distribución de la renta y o estau d'o bienestar. Ha publicau a-saber-los artíclos en revistas cientificas nacionals y internacionals, asinas como cuantos libros individuals y colectivos. Actualment ye director d'Economía Publica y Bienestar de Funcas y editor d'a revista "Cuadernos de Información Económica". 

Ha feito parti d'a chunta directiva d'a RFEF dende octubre de 2006 dica febrero de 2017 y actualment ye o suyo tresorero.

Referencias

Catedraticos d'Aragón
Consellers d'Economía d'a Deputación Cheneral d'Aragón
Consellers d'Hicienda d'a Deputación Cheneral d'Aragón
Deputaus en as Corz d'Aragón por a circumscripción electoral de Zaragoza
Deputaus d'a I Lechislatura d'as Corz d'Aragón
Deputaus d'a VI Lechislatura d'as Corz d'Aragón
Economistas d'Aragón
Naixius d'Erla
Presidents d'o Real Zaragoza
Primer Gubierno Iglesias
Segundo Gubierno Iglesias
Politicos d'Aragón
Politicos d'o Partido de los Socialistas de Aragón
1957 (naixencias)